Għall-ewwel darba l-MCAST se tkun qed toffri korsijiet fuq livelli ta' Masters għal dawk l-istudenti li qed jistudjaw Part-time. Il-programmi ta' Masters offruti għall-ewwel darba ha jkunu f'dik tal-Amministrazzjoni Kummerċjali u dik dwar il-Kummerċ Informatiku. Għall-ewwel darba wkoll, il-Masters fil-Kummerc Informatiku qed issir bi qbil ma' l-Universitá ta' Haaga Helia, it-tieni l-akbar Universitá fil-Finlandja fil-korsijiet li toffri tal- Applied Science . Il-korsijiet part-time fl-MCAST kull ma jmur dejjem qed jiżdiedu. Fil-fatt, il-medja ta'studenti part-time f'dawn l-aħħar tliet snin kienet ta' 4,500 fis-sena.